cyanic-selkie/wikianc huggingface dataset:
Ozolkrogs
Apdzīvotā vieta atrodas pie autoceļa P81, Adažiņas upes krastā.
Toms Grēviņš
Toms Grēviņš (dzimis ) ir dīdžejs, radio un televīzijas raidījumu vadītājs un mūzikas žurnālists. Pašlaik strādā Latvijas Radio 5, kur vada raidījumu "Top 30". Kopš 2023. gada sākuma vada pēcpusdienas raidījumu "Starpbrīdis" Latvijas Radio 1.
Svirlītis
Svirlītis (Phylloscopus sibilatrix) ir neliels ķauķīšu dzimtas (Phylloscopidae) dziedātājputns, kas ligzdo Eiropā un Āzijas pašos rietumos Urālu dienvidos, ziemo Āfrikā. Ģeogrāfisko variāciju nav.
Toms Grēviņš
Biogrāfija
Toms Grēviņš dzimis Rīgā, viņa vecāki ir teātra zinātnieki Māris Grēviņš un Gundega Saulīte. Vecvecāki bija dzejnieki Valdis Grēviņš un Bruno Saulītis, kā arī teātra kritiķe Anna Grēviņa.
Čiko un Rita
"Čiko un Rita" (en) ir 2010. gada Spānijas animācijas filma, kuras režisori ir Havjers Mariskals, Fernando Trueba un Tono Errando. Filmas pirmizrāde notika ASV.
Toms Grēviņš
Biogrāfija
Kopš Valtera Frīdenberga nāves 2018. gadā ir skolēnu erudīcijas raidījuma “Gudrs, vēl gudrāks” vadītājs. Ir labdarības akcijas "Dod pieci" idejas autors un dalībnieks.
Privātā dzīve
2013. gadā apprecējies ar kulinārijas žurnālisti, publicisti un blogeri Lauru Grēviņu (dzimušu Skudrīti). Laulībā dzimuši divi dēli. 2022. gadā pāris izšķīries.
Stretforda pie Eivonas
Stretforda pie Eivonas (en, ), vispārīgi zināma kā Stretforda, ir pilsēta Apvienotajā Karalistē, Anglijā, Vorikšīras grāfistē. Pilsētas nosaukums jau norāda, ka tā atrodas Eivonas upes krastos. Stretforda atrodas 146 km uz ziemeļrietumiem no Londonas, 35 km uz dienvidaustrumiem no Birmingemas un 13 km uz diemvidrietumiem no Vorikas. 2021. gadā Stretfordā pie Eivonas dzīvoja 30,5 tūkstoši iedzīvotāju.
Toms Grēviņš
Privātā dzīve
Toms Grēviņš dzīvo Mežaparkā.
Viņa vaļasprieki ir skaņu plašu kolekcionēšana un skriešana.
Stretforda pie Eivonas
Stretforda ir angļu rakstnieka Viljama Šekspīra dzimtā pilsēta; viņš ir arī šajā pilsētā miris. Katru gadu pilsētu apmeklē liels skaits tūristu tieši Šekspīra dēļ.
Svirlītis
Zinātniskais nosaukums Phylloscopus sibilatrix atvasināts no sengrieķu un latīņu valodas un latviski nozīmē "lapu pārmeklētājs, svilpotājs": Phyllon — lapa, scopus — pārmeklētājs un sibilatrix — svilpotājs.
Izplatība
Svirlītis izplatīts gandrīz visā Eiropā, izņemot Islandi, Pireneju pussalu un Fennoskandijas ziemeļus, Dienvideiropā sastopams fragmentāri. Uz austrumiem Krievijas vidienē areāls sašaurinās un sasniedz Urālus. Svirlītis ir izteikts gājputns un ziemo Āfrikā uz dienvidiem no Sahāras.
Latvijā
Svirlītis Latvijā ir parasts un izplatīts ligzdotājs dažādu tipu mežos.
Izskats
Svirlītis ir neliels dziedātājputns, bet, salīdzinot ar pārējiem ķauķīšiem, vidēji liels vai liels, ar gariem, smailiem spārniem un īsu asti. Ķermeņa garums 11—13 cm, spārnu plētums 19,5—24 cm, svars 6,4—15 g.
Svirlītis ir viens no visvieglāk atpazīstamajiem ķauķīšiem, jo ir košāks un krāsaināks. Apspalvojums mugurpusē zaļš (īpaši koša ir muguras lejas daļa). Uzacis dzeltenas, zods, pakakle un krūšu augšējā daļa (reizēm arī sāni) koši citrondzelteni, vēders un zemaste balti. Spārnu lidspalvu maliņas dzeltenas. Kājas gaišas, vai nu brūni rozīgas, vai olīvzaļi brūnas. Melnais knābis īss un smalks. Abi dzimumi izskatās līdzīgi. Jaunie putni līdzīgi pieaugušajiem, bet to mugurpuse ir brūngana un krūtis bālāk dzeltenas.
Uzvedība
Svirlītis pamatā ligzdo zemienēs, galvenokārt mitros un ēnainos lapu koku mežos, piemēram, dižskābaržu, ozolu, skābaržu un kastaņu, kur koku vainagi savstarpēji sakļaujas, veidojot ēnu un neļaujot augt biezam pamežam. Sastopams arī jauktu koku mežos (ar eglēm, alkšņiem, bērziem, priedēm un ošiem). Vislabprātāk svirlītis mājo mežos ar dažāda vecuma kokiem, nelielām upītēm un tērcītēm. Ligzdo arī Alpos līdz 1300 m virs jūras līmeņa, retos gadījumos arī augstāk. Ziemošanas vietās tas apmetas mitrajos, mūžzaļajos mežos, mitros krūmos, mežmalās, arī sausos savannas mežos un kalnu nogāžu mežos.
Svirlītis ir ļoti kustīgs un aktīvs, uzturas koka vainagā, tādēļ dabā ir grūti vērojams un vizuāli grūti identificējams (atšķirams no citām ķauķīšu sugām). Visvieglāk to var atpazīt pēc dziesmas.
Čiko un Rita
Filma 2011. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Rango".
Svirlītis
Barība
Svirlītis barojas ar kukaiņiem un citiem bezmugurkaulniekiem, rudenī nelielos daudzumos arī ar ogām un sēklām. Iecienītākā barība ir viendienītes, spāres un strauteņi. Barību meklē uz koku lapām un zariem, ķer kukaiņus arī lidojumā.
Čiko un Rita
Čiko ir jauns klavierspēlētājs ar lieliem sapņiem. Rita ir skaista dziedātāja ar neparastu balsi. Viņus abus vieno mūzika un romantiskās vēlmes, bet viņu ceļojums filmā nes sirdssāpes un mokas.
Svirlītis
Ligzdošana
Ligzdošanas sezona ilgst no maija līdz jūlijam. Ligzdas vietu izvēlas un ligzdu būvē mātīte. Tai ir lodveida forma, savīta no sausas zāles, lapām, lakstaugu stiebriem un šķiedrām, mizu stērbelītēm un dzīvnieku vilnas. Parasti atrodas uz zemes, paaugstinātā vietā, kuru nevar apdraudēt pēkšņa ūdens līmeņa celšanās un kur neaug vispār vai aug retināta zāle, novietota zem kāda krūma zariem, retāk zem krituša koka stumbra vai koku saknēm. Reizēm ligzda ir zemos krūmos, uz kuplāka ciņa vai žagaru kaudzes.
Sezonā parasti viens perējums, retos gadījumos divi. Dējumā 4—7 baltas olas ar daudziem brūnpelēkiem raibumiņiem. Inkubācijas periods ilgst 12—15 dienas, perē tikai mātīte. Par mazuļiem rūpējas abi vecāki. Jaunie putni ligzdu atstāj 12—14 dienu vecumā, paslēpjoties sausās, kritušās lapās tās tuvumā. Pēc dažām dienām tie sāk lidot, sasniedzot krūmu apakšējos zarus un vēl pēc dažām dienām spēj sasniegt koku vainaga zarus. Tā kā ligzda atrodas uz zemes, to apdraud daudzi un dažādi sauszemes plēsēji. Pirmajā gadā izdzīvo ļoti neliels skaits jauno putnu. Vecāki, lai aizvilinātu ienaidniekus no ligzdas, mēdz tēlot, ka tiem ir savainots spārns, tādējādi vedinot plēsēju prom no ligzdas. Svirlītis savvaļā dzīvo nedaudz ilgāk par 5 gadiem.
Hermanis Branovers
Hermanis Branovers (he; dzimis ) ir Rīgā dzimis ebreju fiziķis, sabiedrisks darbinieks un filozofs.
Biogrāfija
Dzimis ateistiskā ebreju ģimenē Rīgā. Viņa tēvu nogalināja Otrā pasaules karā, atkāpjoties Sarkanajai Armijai, bet Hermanis ar māti izglābās, evakuējoties uz Krieviju. Studēja Maskavas Aviācijas institūtā un Sanktpēterburgas (tolaik Ļeņingradas) Politehniskajā institūtā (pabeidza 1953. gadā). Vēlāk atgriezies Latvijā, bija pasniedzējs universitātes inženierzinātnes nodaļā (1953—1959) un vienlaicīgi mācījās Latvijas Universitātes Fizikas un matemātikas fakultātē, ko pabeidza 1960. gadā. No 1959. līdz 1971. gadam strādājis kā vecākais zinātniskais līdzstrādnieks Latvijas Zinātņu Akadēmijas institūtā magnetohidrodinamikas jomā. Fizikas un matemātikas zinātņu kandidāts (1962), fizikas un matemātikas zinātņu doktors (1969), profesors (1970). Viņa zinātnisko publikāciju skaitā bija monogrāfijas Турбулентные МГД-течения в трубах (1967) un Магнитная гидродинамика несжимаемых сред (1970, kopā ar A. Cinoberu).
Līdztekus zinātniskajam darbam Branovers pievērsās hasīdismam, bija viens no ebreju atmodas kustības iniciatoriem, vadīja daudzas aktivitātes, kas virzīja ebreju izglītību un kultūru. Viņu bieži aizturēja un pratināja VDK. Pēc dokumentu iesniegšanas par emigrāciju uz Izraēlu 1971. gada sākumā viņš tika atlaists no darba un bija bezdarbnieks līdz pat savai izbraukšanai 1972. gada beigās uz Izraēlu. Viņš bija pirmais ebrejs ar zinātņu doktora grādu un profesora titulu, kurš saņēma izceļošanas vīzu, lai atstātu PSRS.
No 1973. līdz 1975. gadam Branovers bija Telavivas Universitātes profesors. Kopš 1973. gada bijis arī profesors un Magnetohidrodinamikas centra vadītājs Ben-Guriona Universitātē Beerševā, kā arī daudzu zinātnisko publikāciju autors.
Sarakstījis autobiogrāfisku grāmatu Возвращение (1976), kura iekļautas arī viņa agrīno filozofisko eseju apkopojums De Profundis. 1991. gadā Krievijas Dabas zinātņu akadēmija Branoveru uzaicināja būt par Krievu ebreju ekciklopēdijas (astoņos sējumos) galveno redaktoru.
Branovers kopā ar rabīnu Nātanu Barkanu un profesoru Ruvinu Ferberu Rīgā organizēja četras starptautiskās konferences "Ebreji mainīgajā pasaulē", kurā bijušie padomju ebreji apsprieda garīgās un kultūras problēmas akadēmiskā līmenī.
Tomass Hārdijs
Tomass Hārdijs (en; dzimis, miris ) bija angļu rakstnieks. Rakstījis romānus, dzeju un īsos stāstus.
Literāro darbu Hārdijs uzsācis otrajā 1860. gadu pusē. Pirmo romānu "Izmisuma līdzekļi" (Desperate Remedies; 1871) publicējis anonīmi. Laikā no 1871. līdz 1897. gadam sarakstīja trīs ciklus veidojošus 14 romānus. Nozīmīgākais cikls bija "Raksturu un vides romāni" (Novels of Character and Environment). Viņš tiek uzskatīts arī par vienu no ievērojamākajiem 20. gadsimta angļu dzejniekiem. Darbi ir tikuši izdoti arī latviešu valodā.
Hārdijs bijis arī vadības komitejas loceklis rakstnieku un kultūras darbinieku starptautiskajā apvienībā Clarté.
Austrumu solījumi
"Austrumu solījumi" (en) ir 2007. gada Apvienotās Karalistes un Kanādas kriminālfilma, kuras režisors ir Deivids Kronenbergs. Filmā galvenās lomas atveido Vigo Mortensens, Naomi Votsa, Vinsents Kasels un Armīns Millers-Štāls.
Filma stāsta par krievu izcelsmes vecmāti Annu (Votsa), kura pieņem dzemdības 14 gadus vecai krievu prostitūtai, kura mirst dzemdībās. Anna atrod pusaudzes dienasgrāmatu, kas viņu aizved līdz brutālai krievu mafijai.
"Austrumu solījumi" pirmizrāde notika Toronto Starptautiskajā kinofestivālā. Filma ir saņēmusi atzinību par tās attēloto attieksmi pret seksuālās tirdzniecības tēmu, kā arī par tās vardarbību un reālistisku krievu noziedznieku atveidi, kurā ietverts detalizēts tetovējumu attēlojums, kas norāda uz viņu noziegumiem un kriminālo statusu. "Austrumu solījumi" saņēma pozitīvas kritiķu atsauksmes, parādoties vairāku kritiķu 2007. gada "10 labāko filmu sarakstos". Tā ir kļuvusi par kulta filmu. Filma tika nominēta trīs Zelta globusa balvām, bet Mortensens tika nominēts Amerikas Kinoakadēmijas balvai kategorijā "Labākais aktieris".
Ziemeļnieks (filma)
"Ziemeļnieks" (en) ir 2022. gada vēsturiska asa sižeta filma, kuras režisors ir Roberts Egerss. Filmā galvenās lomas atveido Aleksandrs Skašgords, Nikola Kidmena, Klāss Bangs, Anja Teilore-Džoja, Ītans Hoks, Bjorka un Vilems Defo. Filma ir balstīta uz skandināvu leģendu par Amletu.
Filma vēsta par vikingu princi Amletu (Skašgords) un viņa ceļu, lai atriebtu savu nogalināto tēvu un izglābtu savu māti.
Filmas filmēšana norisinājās Īrijā no 2020. gada augusta līdz decembrim. "Ziemeļnieks" savu pirmizrādi piedzīvoja Stokholmā. Latvijā filmas pirmizrāde notika. Filmas ražošanas budžets bija no 70 līdz 90 miljoniem ASV dolāriem, kas pārsniedza savu sākotnējo 65 miljonu dolāru budžetu. Filma saņēma kritiķu atzinību, īpaši izceļot režiju un aktierspēli, kā arī tās atmosfēru.
Humorists
Sižets
Filma veidota par padomju komiķi Borisu Arkadjevu un viņa karjeras beigām 1984. gadā. Borisu nomoka vairākas problēmas, tajā skaitā slava un paškontrole, kas jāievēro, veidojot jokus padomju sabiedrībai. Drīz vien Boriss kļūst neiecietīgs, bet viņa joki vēl jo vairāk sāk balansēt uz pieļaujamās robežas.
Galvenā izlūkošanas pārvalde (PSRS)
Galvenā izlūkošanas pārvalde (krievu: Главное разведывательное управление (ГРУ), pazīstama kā GRU) bija galvenā militārās izlūkošanas iestāde Padomju Savienībā.
Vēsture
1918. gada novembrī Krievijas PFSR Revolucionārā kara padome apstiprināja Revolucionārās kara padomes Lauka štāba sastāvu, kurā ietilpa Reģistrācijas pārvalde ar uzdevumu rīkot Sarkanās armijas vienību izlūkošanas darbību un sagatavot informāciju Lauka štābam.
Reģistrācijas pārvalde 1921. gada aprīlī pārveidota par Sarkanās armijas štāba Izlūkošanas pārvaldi, iekļaujot tajā taktiskās izlūkošanas nodaļu.
1922. gada novembrī pārvalde reorganizēta un ieguva nosaukumu — '''Sarkanās armijas štāba priekšnieka 1. palīga pārvaldes Izlūkošanas nodaļa'''.
1924. gadā atjaunots iepriekšējais nosaukums.
1926. gada septembrī pārvalde pārdēvēta par '''Sarkanās armijas štāba 4. pārvaldi'''.
1934. gada augustā šī iestāde tika pārdēvēta par Sarkanās armijas Informācijas un statistikas pārvaldi, kura tā paša gada novembrī kļuva par Sarkanās armijas Izlūkošanas pārvaldi un tika pakļauta tieši aizsardzības Tautas komisāram.
1939. gada maijā iestāde pārveidota par '''Aizsardzības Tautas komisariāta 5. pārvaldi'''.
1940. gada jūlijā pārvalde atkal tika pakļauta štābam (Ģenerālštābam) un ieguva '''Sarkanās armijas 5. pārvaldes''' nosaukumu.
1942. gadā nosaukuma maiņa — Sarkanās armijas Ģenerālštāba Galvenā izlūkošanas pārvalde. Pārvalde atkal nonāca tiešā aizsardzības komisāra pakļautībā. Līdzās tai tika izveidota Ģenerālštāba Taktiskās izlūkošanas pārvalde.
1945. gada jūnijā abas pārvaldes atkal apvienotas Sarkanās armijas Ģenerālštāba Galvenajā izlūkošanas pārvaldē.
1947. gadā pārvalde tika likvidēta, lielākā daļa tās uzdevumu un darbinieku tika nodota jaunizveidotajai Informācijas komitejai (pakļauta PSRS Ministru padomei), kura tagad veica gan militāro, gan politisko izlūkošanu (pārņēma arī daļu Valsts drošības ministrijas funkciju). Bruņoto spēku taktiskās izlūkošanas vienību vadībai tika izveidots mazskaitlīgs Izlūkošanas un diversijas dienests.
1949. gada janvārī militārās izlūkošanas funkcijas tika nodotas Aizsardzības ministrijai, tika izveidota PSRS Bruņoto spēku Ģenerālštāba Galvenā izlūkošanas pārvalde.
Kopš 1963. gada nosaukums — PSRS Galvenā izlūkošanas pārvalde.
1991. gadā iestāde aizstāta ar PSRS Bruņoto spēku Ģenerālštāba Galveno pārvaldi.
1992. gada maijā Krievijas kara apgabalu un flotu izlūkošanas pārvaldes tika iekļautas Krievijas Federācijas Bruņoto spēku Ģenerālštāba Galvenajā izlūkošanas pārvaldē, kas 2010. gadā pārdēvēta par Krievijas Federācijas Bruņoto spēku Ģenerālštāba Galveno pārvaldi. Militārās izlūkošanas pārvaldes ar līdzīgiem nosaukumiem darbojas arī Baltkrievijā un Ukrainā.
Struktūra
Dažādos gados Galvenās izlūkošanas pārvaldes struktūra atšķīrās. Galvenajā pārvaldē bija pārvaldes, kuras īstenoja izlūkošanu noteiktos pasaules reģionos un valstīs, piemēram, par Rietumeiropu atbildīgā pārvalde. Tāpat dažas pārvaldes pārraudzīja atsevišķus izlūkošanas veidus. piemēram, radioizlūkošana. Vēl Galvenajā pārvaldē bija dažādas pārvaldes, nodaļas, virzieni, kā piemērs, Finanšu nodaļa.
Galvenās izlūkošanas pārvaldē atradās vairāki militāri formējumi, kurus kopā sauca par īpašās nozīmes (осназ) un speciālās nozīmes (спецназ) vienībām. Virsnieki šiem formējumiem tika sagatavoti Rjazaņas un Kijivas karaskolu izlūkošanas fakultātēs, kā arī Aizsardzības ministrijas Kara diplomātiskās akadēmijas fakultātēs Maskavā, Popova Radioelektronikas Kara jūras institūtā Ļeņingradā.
1. tramvaju maršruts (Rīga)
1. tramvaju maršruts ir Rīgas sabiedriskā transporta tramvaju maršruts, kas kursē no Imantas apkaimes Pārdaugavā līdz Juglai.
1. tramvaju maršruta kopējais garums ir 36,587 km. Maršruta Imanta—Jugla kopējais garums ir 18,286 km, bet maršruta Jugla—Imanta kopējais garums ir 18,291 km. Darbdienās pa maršrutu kursē 27 tramvaji, bet brīvdienās - 11 tramvaji. Šobrīd 1. tramvajs ir visgarākais un visbiežāk kursējošais tramvaja maršruts Rīgā. 1. tramvajs ir arī Rīgā visvairāk izmantotais ne tikai tramvaja, bet arī visa sabiedriskā transporta maršruts. 1. tramvaju maršrutu apkalpo gan RP SIA "Rīgas satiksme" 3. tramvaju depo, gan RP SIA "Rīgas satiksme" 5. tramvaju depo.
Maršrutu pirmo reizi atklāja 1901. gadā, atjaunoja 2005. gadā, slēdza no 2009. līdz 2017. gadam. 2017. gadā atjaunotais maršruts pa Radio ielu (pietura "Stacijas laukums") kursēja tikai virzienā uz Imantu un no 2017. gada 5. jūnija līdz 2018. gada 2. martam kursēja arī pa 13. janvāra ielu, vēlāk kursēja vēsturiskajā maršrutā pa Prāgas, Centrāltirgus un Maskavas ielām abos virzienos. Atsevišķām pieturvietām mainīja nosaukumus.
Pieturvietas
1. tramvaju maršrutā pavisam ir 74 pieturas. Virzienā Imanta—Jugla ir 37 pieturas, tāpat arī virzienā Jugla—Imanta ir 37 pieturas.
Maršruts ar mainītu virzienu
Virzienā Imanta — '''5. tramvaju depo (Brīvības ielā)''' tramvaji brauc pa šādām ielām: Dammes iela, Anniņmuižas bulvāris, Bebru iela, Kurzemes prospekts, Jūrmalas gatve, Slokas iela, Uzvaras bulvāris, Akmens tilts, 11. novembra krastmala, Maskavas iela, Centrāltirgus iela, Prāgas iela, 13. janvāra iela, Aspazijas bulvāris un K. Barona iela.
Virzienā Jugla—Stacijas laukums tramvaji brauc pa šādām ielām: Brīvības gatve, Ropažu iela, Brīvības gatve, Gaisa tilts, Brīvības iela, K. Barona iela un Radio iela.
Virzienā Stacijas laukums—Jugla tramvaji brauc pa šādām ielām: Radio iela, 13. janvāra iela, Aspazijas bulvāris, K. Barona iela, Brīvības iela, Gaisa tilts, Brīvības gatve, Ropažu iela un Brīvības gatve.
Virzienā Stacijas laukums—'''5. tramvaju depo (Brīvības ielā)''' tramvaji brauc pa šādām ielām: Radio iela, 13. janvāra iela, Aspazijas bulvāris un K. Barona iela.
Virzienā '''5. tramvaju depo (Brīvības ielā)—Stacijas laukums''' tramvaji brauc pa šādām ielām: K. Barona iela un Radio iela.
Maršruta ar mainītu virzienu pieturvietas
Virzienā '''5. tramvaju depo (Brīvības ielā) — Imanta''' ir 25 pieturas.
Tāpat arī virzienā Imanta — '''5. tramvaju depo (Brīvības ielā)''' ir 25 pieturas.
Savukārt virzienā Jugla - Stacijas laukums ir 21 pietura.
Bet virzienā Stacijas laukums - '''5. tramvaju depo (Brīvības ielā)''' ir 9 pieturas.
Savukārt virzienā '''5. tramvaju depo (Brīvības ielā) - Stacijas laukums''' ir 9 pieturas.
Bet virzienā Stacijas laukums - Jugla ir 21 pietura.
Agrākie pieturvietu nosaukumi:
Botāniskais dārzs (pārdēvēta par Botāniskais dārzs / Rīgas Stradiņa universitāte )
Valguma iela (pārdēvēta par Nacionālā bibliotēka )
Rūpnīca VEF (pārdēvēta par VEF )
A/S Vidzemes maiznīca (pārdēvēta par Lēdmanes iela )
Vēsture
Pirmo elektriskā tramvaja maršrutu Rīgā atklāja 1901. gada 24. jūlijā pa Brīvības ielu no Daugavmalas loka līdz Gaisa tiltam (toreizējiem Aleksandra vārtiem). 1906. gadā to pa Ropažu ielu pagarināja līdz Šmerlim, 1914. gadā pa Brīvības gatvi līdz Strazdumuižai (Juglai), bet 1916. gadā atkal saīsināja līdz Brīvības un Biķernieku ielu krustojumam. 1926. gadā 1. tramvaja galapunkts bija pie fabrikas "Fēnikss", 1937. gadā pie VEF. Pēc Otrā pasaules kara 1. tramvajs kursēja pa Brīvības ielu, no 1948. gada kursēja kā 1.D maršruts uz Nacionālo (tolaik Drāmas teātri) un kā 1.R maršruts uz Radio ielas loku. No 1950. gada 1. tramvajs kursēja pa Kr. Barona ielu līdz Nacionālajam (Drāmas) teātrim, 1951. gadā maršrutu pagarināja līdz Iļģuciemam. 1979. gadā 1. tramvaja maršrutu Iļģuciems–Čiekurkalns saīsināja līdz Centrāltirgum, 1989. gadā slēdza.
Maršrutu atjaunoja 2005. gada 1. septembrī kā 4. un 6. tramvaju maršruta apvienojumu. 2009. gada 1. septembrī paziņoja par tā slēgšanu, kaut gan remontdarbu dēļ 11. novembra krastmalā tramvaju kustība 1. maršrutā bija pārtraukta jau.
Maršrutu atjaunoja 2017. gada 5. jūnijā, kaut gan sākotnēji tas bija paredzēts jau 17. maijā, taču ar biežākiem kursēšanas intervāliem. Maršruts palicis tāds pats kā pirms tam, vienīgi abos virzienos kursē caur Radio ielu un tramvajs neilgu brīdi neiebrauca Centrāltirgū, kā tas bija agrāk, bet kopš 2018. gada 3. marta atkal brauca gar Centrāltirgu (arī abos virzienos).
No 2018. gada 3. marta līdz 9. jūnijam virzienā uz Juglu bija papildpietura „Aspazijas bulvāris” K. Barona ielā, papildpieturu likvidējot, ieviesa pieturu "Stacijas laukums" Radio ielā. Tajā pašā gadā 6. tramvaju maršruts tika likvidēts.
No 2022. gada 6. jūnija līdz 20. jūnijam sakarā ar Prāgas ielas pārvada slēgšanu Rail Baltic būvdarbu dēļ maršrutu novirzīja pa 13. janvāra ielu. Otrreiz šādas izmaiņas notika no 2022. gada 11. jūlija uz nenoteiktu laiku.
Arvīds Brēdermanis
Dzimis Rīgā, ierēdņa ģimenē. Mācījies Olava komercskolā. Pirmā pasaules kara laikā evakuācijā Barnaulā. Mobilizēts Kolčaka armijā, vēlāk pārgāja Imantas pulka sastāvā. Kopā ar pulku atgriezies Latvijā.
Pēc dienesta Latvijas armijā strādājis Latvijas republikas Ārlietu ministrijā Latvijas vēstniecībās Berlīnē (1923–24) un Kauņā (1930–33). No 1935. līdz 1939. gadam - LETA žurnālists, vēlāk Japānas vēstniecības preses referents.
Pēc PSRS okupācijas 1940. gadā arestēts kā Japānas spiegs. 1940. gadā notiesāts uz 8 gadiem ieslodzījumā, ko pavadījis Mordovijā. 1948. gadā spriedums palielināts uz 15 gadiem. 1955. gadā atbrīvots un atgriezies Rīgā. Strādājis apr grāmatvedi, normētāju.
Rodrigo Palasjo
Rodrigo Sebastjans Palasjo Alkalde (es, dzimis ) ir Argentīnas futbolists, spēlē uzbrucēja pozīcijā, bijis Argentīnas futbola izlases dalībnieks. Kopš 2021. gada Palasjo pārstāv Itālijas B sērijas komandu Brescia.
Savu karjeru sācis Argentīnā, savu atpazīstamību iegūstot Boca Juniors komandā. 2009. gadā pārcēlies uz Itāliju un pievienojies Genoa, kur spēlējis trīs sezonas. Vēlāk piecas sezonas spēlējis Internazionale komandā, aizvadot kopumā 169 mačus un gūstot 58 vārtus. Vēlāk pievienojies Bologna komandai, bet 2021. gadā Brescia.
Argentīnas futbola izlases sastāvā debitējis 2005. gadā. Piedalījies 2006. un 2014. gada FIFA Pasaules kausā.
Sasniegumi
Boca Juniors
Šons Heiss
Šons Patriks Heiss (en, dzimis ) ir amerikāņu aktieris, komiķis, mūziķis un producents.
Kļuvis pazīstams ar lomu NBC situāciju komēdijā "Vils un Greisa", par ko viņš saņēma Emmy balvu un četras Ekrāna aktieru ģildes balvas. Ticis nominēts arī sešām Zelta globusa balvām un divām Tony balvām, pēdējo no tām vienreiz arī saņemot.
Dzirnaviņas
Dzirnaviņas ir ciems Madonas novada Bērzaunes pagastā. Atrodas pagasta dienvidu daļā.
Apdzīvotā vieta atrodas pie autoceļa V880, Adažiņas upes krastā.
Maurīcijas administratīvais iedalījums
Maurīcijas administratīvo iedalījumu veido 4 salas. No kurām Maurīcijas sala sīkāk iedalās 9 distriktos, savukārt Rodrigesa sala 14 zonās.
CD Feirense
CD Feirense (pt) ir Portugāles futbola klubs no Santa Marija da Feiras pilsētas.
Kung Fu Panda 2
"Kung Fu Panda 2" (en) ir 2011. gada ASV animācijas filma, kuras režisore ir Dženifera Ju Nelsone. Galvenos tēlus ierunājuši Džeks Bleks, Dastins Hofmans, Andželīna Džolija, Sets Rogens un Lūsija Liu. Filmas pirmizrāde notika Holivudā. Filma ir turpinājums 2008. gada filmai "Kung Fu Panda". 2016. gadā filmai iznāca turpinājums "Kung Fu Panda 3".
Filmā Po un viņa draugiem ir jācīnās pret ļaunu pāvu, kura rīcībā ir ierocis, ko pāvs plāno izmantot Ķīnas iekarošanai.
Krasti (Vestienas pagasts)
Krasti ir ciems Madonas novada Vestienas pagastā. Atrodas pagasta centrālajā daļā.
Apdzīvotā vieta atrodas pie autoceļi P81 un V885, Kālezera krastā.
Valsts nozīmes aizsargājamie kultūras pieminekļi ciema apkārtnē: Kāla kroga senkapi.
Valerī Žiskārs d'Estēns
Valerī Marī Renē Žoržs Žiskārs d'Estēns (fr, ; — ) bija franču politiķis, laikā no 1974. līdz 1981. gadam bija Francijas prezidents.
1960. gados un 1970. gadu pirmajā pusē bija Francijas finanšu ministrs. Pēc Žorža Pompidū nāves 1974. gadā tika ievēlēts Francijas prezidenta amatā. Prezidentūras laikā ieviesa dažas nozīmīgas sociālās reformas un kopā ar Vācijas kancleru Helmūtu Šmitu ieviesa Eiropas monetāro sistēmu, Eiropas monetārās savienības priekšteci. Tāpat centās modernizēt valsti, sācis ātrgaitas TGV vilcienu projektu. Tomēr viņa popularitāte cieta no ekonomiskās lejupslīdes. Bijis Eiropas Parlamenta deputāts laikā no 1989. līdz 1995. gadam.
Miris no COVID-19 radītajām komplikācijām.
Klods Šenons
Klods Elvuds Šenons (, dzimis, miris ) bija amerikāņu matemātiķis un elektroinženieris, informācijas teorijas pamatlicējs.
Dzimis Mičiganas štata mazpilsētā. 1932. gadā iestājās Mičiganas Universitātē, kur 1936. gadā ieguva bakalaura grādu elektroinženierijā un matemātikā. Vēlāk studēja elektroinženieriju Masačūsetsas Tehnoloģiju institūtā. 1937. gadā publicēja maģistra darba tēzes A Symbolic Analysis of Relay and Switching Circuits, kuru psihologs Hauards Gārdners nosaucis par "iespējams, visietekmīgāko un slavenāko maģistra darbu 20. gadsimtā". Darbā tika parādīts, ka ar releju slēgumiem iespējams risināt bula algebras uzdevumus, t.i., tas lika pamatus mūsdienu datoriem un ciparu datu pārraidei.
1940. gadā Šenons sāka strādāt Padziļināto pētījumu institūtā Prinstonā. Otrā pasaules kara laikā strādāja Bell Labs, kur nodarbojās ar uguns vadības sistēmu izstrādi un kriptogrāfiju. 1949. gadā tika publicēta Šenona un Vorena Vīvera darbs The Mathematical Theory of Communication, kas lika pamatus mūsdienu informācijas teorijai. Tajā pašā gadā tika deklasificēts un publicēts Šennona darbs Communication Theory of Secrecy Systems, kas ir viens no pamatdarbiem mūsdienu kriptogrāfijā.
Mančestras Universitāte
Mančestras Universitāte (en) ir publiska universitāte, kas atrodas Lielbritānijas septītajā lielākajā pilsētā Mančestrā. Universitāte sastāv no medicīnas fakultātes (Manchester Medical School, dibināta 1874), juridiskās fakultātes (Manchester Law School, dibināta 1872), biznesas fakultātes (''Manchester Business School, dibināta 1965).
Iluzionists (filma)
"Iluzionists" (fr) ir 2010. gada Francijas un Lielbritānijas animācijas filma, kuras režisors ir Silvēns Šomē. Filmas pirmizrāde notika ASV.
Nišela Nikolsa
Strādājusi arī kā balss aktrise un ierunājusi Uhuru vairākos "Zvaigžņu ceļa" animācijas seriālos, tāpat ierunājusi savu tēlu animācijas seriālos "Simpsoni" un "Futurāma". Atveidojusi nelielas lomas dažādās filmās un seriālos, piemēram seriālā "Izredzētie: Pasauli glābjot".
Iluzionists (filma)
Filma 2010. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Rotaļlietu stāsts 3".
Filmā kāds franču iluzionists paliek bez darba un dodas uz Skotiju, kur viņš satiek jaunu sievieti. Viņu turpmākie piedzīvojumi maina abu varoņu dzīves.
SpaceX CRS-26
SpaceX CRS-26 bija ASV uzņēmuma SpaceX bezpilota kravas kosmosa kuģa Cargo Dragon lidojums uz Starptautisko kosmosa staciju NASA Commercial Resupply Services 2 (CRS-2) programmā. Cargo Dragon orbītā palaida 2022. gada 26. novembrī; nolaižamais aparāts uz Zemes atgriezās 2023. gada 11. janvārī.
CRS-26 lidojumam izmantoja jauno Cargo Dragon kapsulu C211. Nesējraķetei izmantoja jauno pirmo pakāpi (sērijas numurs B1076).
Derīgā krava
Cargo Dragon kopējā kravas masa augšupceļā bija 3528 kg. Hermētiskais nodalījums bija piepildīts ar 2332 kg kravas (kopā ar iepakojumu). Transportkuģa hermētiskajā sekcijā bija: zinātnisko eksperimentu aparatūra un materiāli (937 kg), mantas un pārtika apkalpei (1062 kg), stacijas rezerves daļas un aprīkojums (296 kg), ārpuskuģa aktivitāšu aparatūra (25 kg), datoru materiāli (12 kg).
Kravā bija nanopavadoņi (DanteSat, LORIS, MARIO, NUTSat, ORCASat, petitSat, SPORT, SS-1, TJREVERB).
Nehermētiskajā kravas sekcijā bija 1196 kg krava: sarullēts saules bateriju panelis iROSA.
Lidojuma gaita
Cargo Dragon palaida 19:20:42 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-39A. Pēc derīgās kravas atdalīšanas raķetes pirmā pakāpe nosēdās uz peldošās platformas Just Read the Instructions (JRTI) Atlantijas okeānā.
27. novembrī 12:39 UTC kravas kuģis automātiskā režīmā saslēdzās ar SKS pie Harmony moduļa augšējai pieslēgvietai pievienotā adaptera PMA-3 saslēgšanās mezgla IDA-3.
30. novembrī no CRS-26 nehermētiskās kravas telpas ar stacijas manipulatoru izņēma saules bateriju paneli IROSA, ko pārvietoja uz mobilo platformu MBS.
2023. gada 9. janvārī 22:05 UTC Cargo Dragon atvienojās no stacijas. 11. janvārī kuģis iedarbināja dzinējus un veica noiešanu no orbītas. 10:19 UTC nolaižamais aparāts nolaidās Meksikas līcī uz rietumiem no Floridas, punktā aptuveni 83° R 28° Z. Lidojuma ilgums bija 45 dienas 14 stundas 59 minūtes.
Maklīna šaurums
Maklīna šaurums (en) ir jūras šaurums Kanādas Arktiskajā arhipelāgā starp Ellefa Ringnesa un Karaļa Kristiāna salām ziemeļaustrumos un Findleja salām dienvidrietumos. Savieno Prinča Gustava Ādolfa jūru ziemeļrietumos ar Penija šaurumu dienvidaustrumos.
Asinssarkanā pasāre
Asinssarkanā pasāre (la) ir mainīga izskata graudzāļu dzimtas suga, kas sastopama Āzijas centrālajā un austrumu daļā. Eiropā, tostarp Latvijā, tā ir reti sastopama, adventīva suga.
Latvijā atsevišķi eksemplāri un grupas aug smilšainās nezālienēs un gar dzelzceļiem.
Apraksts
Asinssarkanā pasāre ir viengadīgs, 20-50 cm garš lakstaugs ar stāvu, pazilu un zarojošu stiebru. Auga lapas ir īsas, lineāras vai šauri lancetiskas, 0,3-0,8 cm platas, plātne un maksts apmatota ar gariem matiņiem. Lapas mēlīte ir strupa, aptuveni 0,2 cm gara. Ziedkopa ir 4-16 tievi zari, kuri starveidīgi salikta stiebra, uz kuriem atšķirīga garuma kātiņos 2 rindās novietotas saplacinātas vārpiņas grupās pa 2. Ziedkopa ir brūnsarkana. Katrā vārpiņā ir divi aptuveni 0,3 cm gari ziedi, no kuriem apakšējais ir neauglīgs. Vārpiņas plēksnes ir nevienādas: ārējā vārpiņas plēksne ir zvīņveidīga, gandrīz vārpiņas garumā, iekšējā 2-3 reizes īsāka. Zieda plēksnes dzīslainas. Akota nav. Auglis ir sīks grauds. Zied no jūlija līdz septembrim.
Ramata
Ramata (et) ir ciems Valmieras novada Ramatas pagastā, pagasta centrs. Izvietojies pagasta dienviddaļā Ramatas un tās pietekas Ķīšupes krastā pie autoceļa V164 57 km no novada centra Valmieras un 160 km no Rīgas. Ramatā atrodas pagasta pārvalde, sākumskola, kultūras centrs, bibliotēka, feldšerpunkts, pasts, veikals. Apdzīvotā vieta izveidojusies padomju laikā pie kādreizējās Mellāķīša pusmuižas (Mellakiesch) kā padomju saimniecības «Austrums» (vēlāk — «Ramata») centrālais ciemats.
Pasāres
Amerikā pasāres, it sevišķi sugas Digitaria sanguinalis un Digitaria  ischaemum, bieži tiek uzskatītas par mauriņu nezālēm.
Esekjels Lavesi
Esekjels Ivans Lavesi (es, dzimis ) ir bijušais Argentīnas futbolists, spēlēja uzbrucēja pozīcijā, bijis Argentīnas futbola izlases dalībnieks.
Savu karjeru Lavesi sāka Estudiantes komandā 2003. gadā. Vēlāk trīs sezonas spēlējis San Lorenzo komandā. 2007. gadā pievienojies Itālijas A sērijas komandai Napoli. 2012. gadā ar komandu ieguvis Itālijas kausu. Sava sekmīgā snieguma dēļ, 2012. gadā Lavesi par 26,5 miljoniem eiro tika pārdots Francijas komandai Paris Saint-Germain, kur viņš kopumā nospēlēja vairāk nekā 150 mačus un trīs reizes uzvarēja Ligue 1 turnīrā. Savu karjeru noslēdzis Ķīnas komandā Hebei China Fortune, kur spēlējis no 2016. līdz 2019. gadam.
Argentīnas futbola izlases sastāvā debitējis 2007. gadā. Izcīnījis zelta medaļu 2008. gada vasaras olimpiskajās spēlēs. Piedalījies arī 2014. gada FIFA Pasaules kausā.
Sasniegumi
San Lorenzo
Napoli
Paris Saint-Germain
Argentīna
ASV Neatkarības diena
ASV Neatkarības diena (en) jeb vienkārši '''4. jūlijs''' ir plaši atzīmēti nacionālie svētki Amerikas Savienotajās Valstīs, tiek svinēti ikgadēji. Šajā dienā tika parakstīta ASV Neatkarības deklarācija. Saskaņā ar šo dokumentu britu kolonijas Ziemeļamerikā pasludināja neatkarību no Apvienotās Karalistes. Neatkarības diena tiek svinēta ar uguņošanu, gājieniem, koncertiem, gaļas cepšanu un politiķu uzrunām.
Ebija Vambaha
Mērija Abigeila "Ebija" Vambaha (en; dzimusi ) ir profesionāla amerikāņu futboliste, spēlē uzbrucējas pozīcijā, ASV sieviešu futbola izlases dalībniece. Pašlaik (2014) pārstāv ASV National Women's Soccer League līgas klubu Western New York Flash.
Spēlējusi NCAA, kur pārstāvēja Floridas Universitātes sieviešu futbola komandu "Gators". Pēc tam spēlējusi Vašingtonas "Freedom", magicJack un Western New York Flash klubā. magicJack klubā bija spēlējošā trenere.
ASV izlasē spēlē kopš 2001. gada. Tās sastāvā ir aizvadījusi 221 spēli, kurā guvusi 167 vārtus. Vambaha ir visu laiku rezultatīvākā ASV izlases spēlētāja, kā arī ir visvairāk vārtus guvusī spēlētāja starptautiskās spēlēs gan starp sievietēm, gan vīriešiem.
2012. gadā tika atzīta par FIFA Gada futbolisti. 2011. gadā Associated Press Vambahu atzina par labāko 2011. gada sportisti.
Portimonense SC
Portimonense SC (pt) ir Portugāles futbola klubs no Portimaunas pilsētas.
Emirs Spahičs
Emirs Spahičs (bs, dzimis Dubrovnikā) ir bijušais Bosnijas un Hercegovinas futbolists, spēlēja aizsarga pozīcijā, bijis Bosnijas un Hercegovinas futbola izlases dalībnieks.
Savas karjeras laikā pārstāvējis klubus Bosnijā un Hercegovinā, Horvātijā, Krievijā, Francijā, Spānijā un Vācijā.
Bosnijas un Hercegovinas futbola izlases sastāvā debitējis 2003. gadā. Kopš 2008. gada bijis arī izlases kapteinis. Piedalījies 2014. gada FIFA Pasaules kausā. Kopumā izlases labā nospēlējis 94 mačus un guvis 6 vārtus.
Plourdosteus panderi
Plourdosteus panderi ir plordosteīdu artrodiru suga. Tās pārstāvji dzīvoja augšdevonā, frānas laikmeta sākumā (gaujas svītas apakšdaļa). Sugu pirmo reizi aprakstīja padomju paleontoloģe Olga Obručeva 1962. gadā. Sugas holotips ir nuchale kaula fragments no Gaujas atseguma (gaujas svīta) pie Rakstu mājām (dienvidrietumos no Cēsīm, Latvijā). Nosaukums Plourdosteus panderi nozīmē Pandera (nosaukts paleontologa Pandera vārdā ) plordostejs. Suga bija izplatīta Latvijā (Gauja pie Rakstu mājām un Abava pie Lējēju mājām) gaujas svītas apakšējā daļā (senāk abavas svītā).
Vītoli (Krišjāņu pagasts)
Vītoli, arī Veituli, ir ciems Balvu novada Krišjāņu pagastā. Atrodas pagasta ziemeļaustrumu daļā 6 km no pagasta centra Krišjāņiem, 40 km no novada centra Balviem un 253 km no Rīgas.
Apdzīvotā vieta atrodas pie autoceļa V462 (Kāpessils–Krišjāņi), Dūkšupes krastā.
Bills Heiders
Viljams Tomass "Bills" Heiders Jr. (dzimis ) ir amerikāņu komiķis, aktieris, balss aktieris, producents, rakstnieks un režisors. Vislabāk zināms no lomām Saturday Night Live (2005—2013), par kuru viņš tika nominēts četrām Emmy balvām. Tēlojis dažādas lomas parodiju seriālā par dokumentālajām filmām Documentary Now! (2015—pašlaik) kurā viņš tēlo kopā ar Fredu Armisenu un citiem.
Viņš arī kopīgi ar Aleku Bergu izveidojis seriālu, kurā arī tēlo galveno lomu, Beriju Berkmenu un arī režisējis dažas epizodes HBO seriālā Barry, kura pirmizrāde notika 2018. gada 25. martā. Jau šova pirmajā sezonā tika nominēts trim Emmy balvām, vienu no tām iegūstot. Atveidojis lomas tādās filmās kā "Karstgalvis Rods" (2007), "Tas — otrā nodaļa" (2019), tēlojis galveno lomu dramatiskajā komēdijā The Skeleton Twins (2014), kurā darbojies kopā ar Kristenu Vigu, kā arī atveidojis lomas tādas filmās kā "Pols" (2011), "Draiskule" (2015), "Nakts muzejā 2" (2009) un "Supergriboši" (2007) un "LDM: Lielais draudzīgais milzis" (2016). Viņš arī ir ierunājis dažādas lomas multiplikācijas filmās, piemēram, "Prāta spēles" (2015), "Cīsiņu klubs" (2016) un daudzās citās.
Mečislavs Centneršvērs
Mečislavs Centneršvērs (1874–1944) bija Polijas ebreju izcelsmes Krievijas, Latvijas, Polijas fizikālķīmiķis. Rīgas Politehniskā institūta (1898-1919), Latvijas Universitātes (1919-1928), Varšavas universitātes (1929-1939) profesors, Fizikālās ķīmijas institūta direktors, Krakovas zinātņu akadēmijas loceklis.
Pētīja ķīmisko savienojumu kinētiku, metālu koroziju, elektrolīzi. Vairāk kā 100 zinātnisko publikāciju autors.
Dzīvesgājums
Dzimis 1874. gada 10. jūlijā Varšavas izdevēja Gabriēla Centneršvēra (1841–1917) ģimenē.
Studēja ķīmiju Leipcigas universitātē (1891-1898), kur tajā laikā strādāja profesors Vilhelms Ostvalds. Pēc studiju noslēguma Pauls Valdens viņu uzaicināja strādāt par ķīmijas un elektroķīmijas pasniedzēju Rīgas Politehniskajā institūtā.
1900. gadā apprecējās ar vācbaltieti Francisku Annu Beku.
No 1904. gada viņš pasniedza arī fiziku, 1917. gadā kļuva par profesoru. No 1919. līdz 1928. gadam bija Latvijas Universitātes ķīmijas profesors. LU Akadēmiskā senāta sēdē, kad latviešu pasniedzējs Lindemanis atteicās sēdēt uz soliņa kopā ar Centneršvēru, sakot, ka nesēž blakus ebrejam, profesors pameta senāta sapulci, rakstīja atlūgumu no LU un pārcēlās uz dzīvi Varšavā.
Pēc Polijas okupācijas viņu ieslodzīja Varšavas geto, no kura viņš izbēga un paslēpās pie savas sievas vācietes. Pēc kāda kaimiņa nodevības tika arestēts un nogalināts sievas acu priekšā 1944. gada 27. martā.
Vēršmuiža
Vēršmuiža var būt:
Elloras alas
Elloras alas (en, mr) ir bazaltā izcirstu tempļu komplekss, kas atrodas Indijā, Mahārāštras štatā. 1983. gadā alas iekļāva UNESCO Pasaules mantojuma sarakstā.
Izraēla Eirovīzijas dziesmu konkursā
Kopš 2004. gada konkursā tika ieviesti pusfināli, Izraēla nav kvalificējusies finālam 6 reizes. Izraēla konkursā ir uzvarējusi 4 reizes: 1978. gada konkursā ar Izharu Koenu un Alphabeta un dziesmu A-Ba-Ni-Bi, 1979. gada konkursā ar Gali Atari un Milk and Honey un dziesmu Hallelujah, 1998. gada konkursā ar Dana International un dziesmu Diva, kā arī 2018. gada konkursā ar Netta un dziesmu Toy.
Ārējās saites
EBU lapa
Džerija Halivela
Džeraldīne Estella "Džerija" Halivela (en; dzimusi )   ir angļu dziedātāja, dziesmu autore, apģērbu dizainere, autore un aktrise.
Kļuvusi pazīstama 1990. gados kopā ar grupu Spice Girls, kur viņai bija iesauka Ginger Spice. 1998. gada maijā mūziķe paziņoja par grupas pamešanu, tomēr 2007. gadā, kad grupa atkalapvienojās, Halivela pievienojās grupai The Return of the Spice Girls tūrē, tāpat tika izdota labāko dziesmu izlase.
1999. gadā uzsākusi solokarjeru un izdeva debijas soloalbumu Schizophonic, vēl ir izdevusi divus studijas albumus: Scream If You Wanna Go Faster (2001), Passion (2005). Vairākas reizes tikusi nominēta Brit balvai.
Benkendorfs
Benkendorfs var būt:
CD Santa Clara
CD Santa Clara (pt) ir Portugāles futbola klubs no Pontadelgadas pilsētas Azoru salās.
Tabulas elementi
Tabulas elementi ir vienības tabulā, kuras var grupēt, segmentēt vai sakārtot dažādos veidos, un no kurām sastāv tabula. Tajās tiek glabāta noteikta informācija. Katram tabulas elementam ir elementa nosaukums, kuru datu bāzes lietotne izmanto, lai identificētu datu lauku, un kas palīdz lietotājam noteikt lauka saturu.
Tabulas elementu vienības ir:
Mārdžerija Boultone
Mārdžerija Boultone (en; dzimusi, mirusi ) bija britu rakstniece un dzejniece, kas rakstīja angļu un esperanto valodās.
M. Boultone mācījusies Somervilas koledžā, Oksfordā. Viņas pasniedzēju vidū bija Klaivs Steiplss Lūiss un Džons Ronalds Rūels Tolkīns. 2008. gadā viņa bija kandidāte uz Nobela prēmiju literatūrā. Plaši pazīstama kā esperantiste. 1960. gadā tika izdota viņas sarakstītā esperanto radītāja Ludvika Zāmenhofa biogrāfija angļu valodā Zamenhof: Creator of Esperanto. 1962. gadā grāmata iznāca arī esperanto valodā. Boultone ir bijusi esperanto organizāciju Kat-amikaro un ODES prezidente.
Pirmais dzejoļu krājums esperanto valodā Kontralte iznāca 1955. gadā. Boultone ir arī autore grāmatu sērijai angļu valodā par literārajiem pētījumiem: The Anatomy of Poetry (1953), The Anatomy of Prose (1954), The Anatomy of Drama (1960), The Anatomy of Language (1968), The Anatomy of the Novel (1975) un The Anatomy of Literary Studies (1980).
Mirusi, 93 gadu vecumā.
Mēs (filma)
"Mēs" (en) ir 2019. gada ASV šausmu filma, kuras režisors, scenārija autors un viens no producentiem ir Džordans Pīls. Filmā galvenās lomas atveido Lupita Ņono, Vinstons Djūks, Elizabete Mosa un Tims Haidekers.
Filma stāsta par ģimeni, kuras brīvdienas pludmalē pārvēršas par haosu, kad viņus sāk terorizēt viņu dubultnieki.
"Mēs" pirmizrāde notika Ostinā, bet ASV un Latvijas kinoteātros filmu sāka demonstrēt. Filmu izplatīja Universal Pictures. Tā guva lielus komerciālos panākumus, nopelnot 255,2 miljonus ASV dolārus pie 20 miljonu budžeta. "Mēs" saņēma kritiķu novērtējumu par Pīla scenāriju un režiju, Ņono aktierspēli un mūziku. Filma tiek uzskatīta par vienu no 21. gadsimta labākajām šausmu filmām.
Vērsis (Ramatas pagasts)
Vērsis ir ciems Valmieras novada Ramatas pagastā. Izvietojies pagasta austrumos Palmutes krastā autoceļu V170 un V200 krustojumā 11 km no pagasta centra Ramatas, 26 km no novada centra Mazsalacas un 166 km no Rīgas. Vērsī atrodas veikals, agrāk arī pasts, klubs un bibliotēka. Apdzīvotā vieta izveidojusies pie kādreizējās Vēršmuižas pusmuižas (Balenhof), izaugusi padomju laikā kā kolhoza «Jaunais arājs» ciemats.
Timēliju dzimta
Timēliju dzimta (la) ir dzimta malvu rindā, kurā ir klasificētas 50 ģintis un aptuveni 898 augu sugas.
Dzimtas pārstāvji ir sastopami visā pasaulē, lai gan ļoti aukstos reģionos tie ir sastopami reti un īpaši bieži — tropiskajā Āfrikā un Austrālijā. Latvijā ir sastopama tikai viena suga — parastā zalktene (Daphne mezereum).
Timēlijas dzimtas pārstāvjiem ir bieza miza, lapas, kas parasti ir izvietotas pretēji un ir bez pielapes, tām bieži ir diezgan tuvi novietotas, paralēlas dzīslas. Augi bieži ir klāti ar vieglām, zīdainām pūkām. Daudziem augiem ir īpaši lokani zari un augiem bieži ir nepatīkama smaka.
Klasifikācija
Atkarībā no autora, dzimtā tiek klasificētas aptuveni 46—52 ģintis. KEW Royal Botanic Garden šajā dzimtā klasificē šādas ģintis:
Abaja (pilsēta)
Abaja (kk) ir pilsēta Karaghandi apgabalā Kazahstānā, rajona centrs. Izvietojusies apgabala ziemeļdaļā 35 km no apgabala centra Karaghandi. Nozīmīgs kalnrūpniecības centrs.
Vēsture
Apdzīvotā vieta dibināta 1949. gadā kā Šerubajnuras (Шерубай-Нұра) strādnieku ciemats akmeņogļu ieguves reģionā, kur ieguva augstvērtīgas koksa ogles. Ciematu un pirmās šahtas būvēja Karlaga ieslodzītie no netālajām Karabasas un Doļinkas nometnēm. 1954. gadā ciematam piešķirts pilsētciemata statuss, bet 1961. gadā — pilsētas statuss un pārdēvēta par godu kazahu dzejniekam Abajam Kunanbajuli.
2003. gada FIFA Pasaules kauss sievietēm
2003. gada FIFA Pasaules kauss sievietēm bija ceturtais FIFA Pasaules kauss sievietēm. Tas norisinājās ASV, laika posmā no 20. septembra līdz 12. oktobrim. Par Pasaules kausa uzvarētāju kļuva Vācijas izlase, kas finālā uzvarēja Zviedrijas izlasi.
Pasaules kausa finālturnīrā piedalījās 16 valstsvienības.
Zvjezdans Misimovičs
Zvjezdans Misimovičs (sr, dzimis ) ir bijušais Bosnijas un Hercegovinas futbolists, spēlēja pussarga pozīcijā, bijis Bosnijas un Hercegovinas futbola izlases dalībnieks.
Savu karjeru sācis Vācijas komandā Bayern Munich, vēlāk Vācijā pārstāvējis arī VfL Bochum, 1. FC Nürnberg un VfL Wolfsburg. Spēlējis arī Turcijas komandā Galatasaray, bet karjeru noslēdzis Beijing Renhe komandā.
Bosnijas un Hercegovinas futbola izlases sastāvā debitējis 2004. gadā. Piedalījies 2014. gada FIFA Pasaules kausā. Ar nospēlētiem 84 mačiem, Misimovičs ir izlases ceturtais spēlēm visbagātākais futbolists. Izlases labā guvis 25 vārtus, kas padara viņu arī par izlases trešo rezultatīvāko spēlētāju.
Sasniegumi
Bayern Munich
VfL Wolfsburg
Beijing Renhe
Individuālie sasniegumi
Findleja salas
Findleja salas (en) ir Kanādai piederoša neapdzīvotu salu grupa Kanādas Arktiskajā arhipelāgā. Administratīvi pieder Nunavutas teritorijas Kikiktālukas reģionam.
Ģeogrāfija
Salas izvietojušās Kanādas Arktiskā arhipelāga ziemeļrietumos. Ietilpst Perija salu grupā, kas savukārt pieder Karalienes Elizabetes salu grupai. 67 km platais Maklīna šaurums ziemeļaustrumos to atdala no Ellefa Ringnesa un Karaļa Kristiana salām, Lohīda baseins rietumos — no Makenzija Kinga un Melvila salām, bet Debarā šaurums dienvidos — no Kemerona salas. Ziemeļos krastu sapskalo Prinča Gustava Ādolfa jūra. Salu grupa sastāv no galvenās Lohīda salas un četrām mazākām salām dienvidaustrumos no tās. Valda arktiska tuksneša klimats.
Vēsture
Pirmie no eiropiešiem salas 1853. gada 27. aprīlī atklāja Edvarda Belčera ekspedīcija. Nosauktas par godu britu ģeogrāfam un hidrogrāfam Aleksandram Findlejam (Alexander George Findlay).
Runcis zābakos (2011. gada filma)
"Runcis zābakos" (en) ir 2011. gada ASV animācijas filma, kuras režisors ir Kriss Millers. Galvenos tēlus ir ierunājuši Antonio Banderass, Salma Hajeka, Zaks Galifjanakis, Billijs Bobs Torntons un Emija Sedarisa. Filmas pirmizrāde notika uz kruīza kuģa MS Allure of the Seas.
Filmu 2011. gadā nominēja Amerikas Kinoakadēmijas balvai kategorijā "Labākā animācijas filma", kur tā piekāpās animācijas filmai "Rango".
Filma stāsta par Runci zābakos un viņa piedzīvojumiem pirms filmas "Šreks 2" notikumiem. Runcis zābakos kopā ar Oliņu Boliņu un Kitiju Maigķepu cīnās ar Džeku un Džilu par maģiskām pupām, kas to īpašniekam nesīs lielu laimi.
CD Aves
CD Aves (pt) ir Portugāles futbola klubs no Vila das Avišas pilsētas.
Īspirkstu cīrulis
Īspirkstu cīrulis (Calandrella brachydactyla) ir cīruļu dzimtas (Alaudidae) dziedātājputnu suga. Izdala 8 pasugas. Izplatības areāls ļoti plašs, sastopams Eiropā, Āzijā un Āfrikā. Lai arī kopējā populācija nedaudz samazinās, suga nav apdraudēta.
Izlatība
Īspirkstu cīruļa ligzdošanas areāls plešas Eiropas dienvidos, Ziemeļāfrikas rietumos un austrumu virzienā turpinās pāri Turcijai un Krievijas dienvidiem līdz Mongolijai. Lielākā daļa populācijas ir gājputni. Ziemo galvenokārt Sahāras dienvidos un Āzijas dienvidrietumos. Īspirkstu cīrulim raksturīgi garu distanču klejojumi. Tas novērots gan Eiropas ziemeļos (piemēram, Islandē, Norvēģijā, Zviedrijā ), gan Dienvidāzijā.
Latvijā
Īspirkstu cīrulis Latvijā novērots vienu reizi — 2020. gada 24. aprīlī Kurzemes rietumos, lai gan Somijā un Igaunijā suga redzēta agrāk un vairākkārt. Tuvākās zināmās ligzdošanas vietas atrodas aptuveni 1000 km uz dienvidaustrumiem Ukrainas ziemeļu daļā.
Izskats
Īspirkstu cīrulis ir maza auguma cīrulis (salīdzinoši par 30% mazāks nekā lauku cīrulis). Ķermeņa garums 13—15 cm, spārnu plētums 25—30 cm, svars 16—26 g.